|  |
| --- |
| **RASPORED SATI** |
| **1. VJERONAUK** |
| **2. HRVATSKI**  ***Slovo P***  Ispuniti Početnicu na 16. stranici.  U bilježnicu pisati riječi pa zaokružiti slova P. |
| **3. MATEMATIKA**  ***Broj 5*** Ispuniti Udžbenik na 84. i 85. stranici. |
| **4. LIKOVNA KULTURA**  Rezanje škarama: Izreži sunce. |
| **5. PDP**  ***Poticanje slušne percepcije: Mali zvučni memory.*** |

**1. VJERONAUK**

**2. HRVATSKI**

Ispunite Početnicu na 16. stranici. Potrebno je obojati zadano slovo. Slobodno Vi obojite po jedno od svakog slova, a učenici neka dovrše zadatak.

Nakon zadatka neka učenici prepišu riječi u bilježnicu, prema prikazu u nastavku.

|  |  |
| --- | --- |
| PAS | ŠAPA |
| SIPA | SPAS |

Nakon što učenici prepišu riječi, bojicom mogu zaokružiti sva slova P. Prilikom zaokruživanja predlažem da koriste drvene bojice.

**3. MATEMATIKA**

Potaknite učenika da ispuni Udžbenik na 84. i 85. stranici. Zadatke radite prema uputi. Potaknite učenika da bude što samostalniji prilikom rješavanja zadataka. Nakon što učenik izvrši zadatak ne zaboravite ga pohvaliti. ☺


**4. LIKOVNA KULTURA**

Za vježbu rezanja škarama, potrebno je:

1. Učenikove škare
2. Papirnati tanjur ili komad A4 papira izrezan u oblik kruga

Tijek aktivnosti:

1. Potaknite učenika da ponovi kako pravilno držati škare. Klikom na poveznicu saznajte korisne ideje kako poticati pravilan hvat škara 🡪 <http://terapeut-u-kuci.com/koristenje-skara/>.
2. Potaknite učenika da škarama izrezuje trake sve dok ne dobije sunce.



**Po želji možete papirnati tanjur ili krug od papira obojati u žutu boju.**

**5. PDP**

*Napomena: Aktivnost zahtijeva veći angažman roditelja te* ***nije obavezna****. Aktivnost je prijedlog.*

Nakon poticanja vizualne percepcije, ovaj ćemo tjedan poticati slušnu percepciju učenika. Slušna percepcija se odnosi na zapažanje predmeta i objekata putem zvukova koje oni proizvode. Vježba koju ćemo raditi jest ZVUČNI MEMORI. Ova vježba ne samo da pospješuje slušnu percepciju, već pozitivno djeluje i na pažnju i koncentraciju.

Za izradu je potrebno:

* kutijice od šibica ili prazne kutijice od kinder jaja
* rastresiti materijal: grah, riža, ječam, šećer, kamenčići, pijesak i sl.
* ljepljiva traka

Postupak izrade:

Napunite po dvije kutijice jednakom vrstom rastresitog materijala. Za početak napravite 2 para (4 kutijice) napunjene rastresitim materijalom. Za početak neka to budu materijali koji proizvode uočljivo različite zvukove (npr. kamenčići i šećer). Predlažem da na kutije parova stavite jednaku oznaku kako bi ih kasnije lakše prepoznali (npr. na jedan par možete staviti crvenu točku, a na drugi par crnu točku i sl.).

Kada izradite 2 para potaknite učenike da pokušaju, na temelju zvuka, upariti kutijice koje proizvode jednak zvuk. Kako će učenici svladavati zadatak, možete ga dodatno otežati dodavanjem novih parova.